CELEX: 62011CN0172
Language: mt
Date: 2011-04-11 00:00:00
Title: Kawża C-172/11: Talba għal deċiżjoni preliminari mressqa mill-Arbeitsgericht Ludwigshafen am Rhein (il-Ġermanja) fil- 11 ta’ April 2011 — Georges Erny vs Daimler AG — Werk Wörth

30.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 226/9
            
         Talba għal deċiżjoni preliminari mressqa mill-Arbeitsgericht Ludwigshafen am Rhein (il-Ġermanja) fil-11 ta’ April 2011 — Georges Erny vs Daimler AG — Werk Wörth
   (Kawża C-172/11)
   2011/C 226/16
   Lingwa tal-kawża: il-Ġermaniż
   
      Qorti tar-rinviju
   
   Arbeitsgericht Ludwigshafen am Rhein
   
      Partijiet fil-kawża prinċipali
   
   
      Rikorrent: Georges Erny
   
      Konvenuta: Daimler AG — Werk Wörth
   
      Domandi preliminari
   
   
               (1)
            
            
               Klawżola inkluża fi ftehim individwali dwar l-irtirar kmieni progressiv, li tipprovdi li ż-żieda miftiehma għandha tiġi kkalkolata fuq il-bażi tad-digriet Ġermaniż dwar is-salarju nett minimu (Mindestnettoentgeltverordnung) anki fir-rigward tal-ħaddiema transkonfinali minn Franza — kif previst fl-Artikolu 5(1) tal-Ftehim dwar l-irtirar kmieni progressiv konkluż bejn il-partijiet —, tikser l-Artikolu 45 TFUE, kif implementat permezz tal-Artikolu 7(4) tar-Regolament tal-Kunsill (KEE) Nru 1612/68, tal-15 ta’ Ottubru 1968, dwar il-libertà tal-moviment għall-ħaddiema fi ħdan il-Komunità (1)?
            
         
               (2)
            
            
               Fil-każ li l-Qorti tal-Ġustizzja tagħti risposta fl-affermattiv għall-ewwel domanda:
               Fid-dawl tar-rekwiżiti tal-Artikolu 45 TFUE, kif implementat permezz tal-Artikolu 7(4) tar-Regolament (KEE) Nru 1612/68, dispożizzjonijiet analogi li jinsabu fi ftehim, bħall-Artikolu 8.3 tal-Ftehim ta’ grupp ta’ stabbilimenti tal-24 ta’ Lulju 2000 u bħall-Artikolu 7 tal-Ftehim kollettiv tat-23 ta’ Novembru 2004, għandhom jiġu interpretati fis-sens li, fir-rigward tal-ħaddiema transkonfinali, iż-żieda ma għandhiex tiġi kkalkolata fuq il-bażi tat-tabella prevista fid-digriet imsemmi iktar ’il fuq?
            
         
      (1)  ĠU Edizzjoni Speċjali bil-Malti, Kapitolu 5, Vol. 1, p. 15.